Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
10. januára 2002
K materiálu č. 8376/2001
K bodu č. 11

     

S T A N O V I S K O

k návrhu legislatívneho zámeru zákona o vzájomnej pomoci pri vymáhaní niektorých finančných pohľadávok    

I
Návrh legislatívneho zámeru zákona o vzájomnej pomoci pri vymáhaní niektorých finančných pohľadávok predkladá na rokovanie vlády SR ministerka financií mimo Plánu legislatívnych úloh vlády SR na rok 2001.
                                                                 II
Cieľom navrhovanej právnej úpravy je upraviť postup a podmienky, za ktorých budú príslušné orgány SR poskytovať, požadovať alebo prijímať vzájomnú pomoc pri vymáhaní niektorých finančných pohľadávok, pričom na jeho dosiahnutie je potrebné prijať zákonnú úpravu, v ktorej budú vytvorené legislatívne predpoklady pre jej účinnú realizáciu v praxi.
                                                                 III
Sekcia Inštitút pre aproximáciu práva zaujíma k predkladanému materiálu nasledovné stanovisko:
Problematika medzinárodnej pomoci pri vymáhaní finančných pohľadávok je prioritou aproximácie práva podľa čl.70 Európskej dohody o pridružení, ako aj Bielej knihy (kapitola 10-Priame zdaňovanie, kapitola 22- Nepriame zdaňovanie). Je predmetom aproximácie práva podľa NPAA, Partnerstva pre vstup a screeningu (kapitola č.10). Predkladateľ správne identifikoval primárnu legislatívu  a takisto sekundárnu legislatívu práva EÚ.
Vzhľadom k tomu, že predkladateľ pripomienky z medzirezortného pripomienkového konania čiastočne akceptoval s tým, že tabuľku zhody vypracuje k návrhu zákona, sekcia Inštitút pre aproximáciu práva neuplatňuje k návrhu legislatívneho zámeru návrhu zákona žiadne pripomienky. 

Bratislava | 07.01.2002
Vypracoval: | Mgr.Silvia Fajtáková
Tel.: | 57295601

JUDr. Mária Krošlákovágenerálna riaditeľka